钦定古今图书集成/明伦汇编/家范典/第017卷 > 《履霜操》周尹伯奇
## 钦定古今图书集成/明伦汇编/家范典/第017卷 > 《履霜操》周尹伯奇

《琴操》曰：“尹吉甫之子伯奇，无罪，为母所谗而见逐，乃集芰荷以为衣，采楟花以为食，晨朝履霜，自伤见放，于是以援琴鼓之，而作此操。”〈按此曲乃后人所拟，非尹伯奇当日之作。〉

履朝霜兮采晨寒，考不明其心兮听谗言。孤息别离
兮摧肺肝，何辜皇天兮遭斯愆，痛没不同兮恩有偏，
谁能流顾兮知我冤。